OpenLLM-France/wikimedia huggingface dataset:
# René Lambal (eil gwez)

| ◄ René Lambal | René Lambal (eil gwez) | Cloarec Riwal ► |
René Lambal, ar paotr bihan, Hec’h a bemde, goude he goan ;
 Hec’h a bemde goude he goan Da gass ho gezec he c’hunan.
Renean ’r Fur a lavare D’he breur henan, eun dez a oe :
 — René Lambal ’zo bet aman, Ha n’on para ober out-han.
— Ma c’hoaric, ouzin-me zentet, Zentet ouzin hac hen tapfet.
 Et da nean ’bars er gambr wenn, Stignet eur péch en ho parlenn,
René Lambal a vonjoure, ’N ti ar Fur coz pa arrie :
 — Bonjour ha joa hol ’en ti-man ! Ha debret hec’h ê coan aman ?
 — Ho ! ia, René, debret ê coan, Didostaët da gad an tan.
 — Bonjour ha joa holl ’en ti-man, Ma dousic coant pelec’h eman ?
 — E-man o nean er gambr wenn, René Lambal, et d’he c’hichenn.
 En he c’hichenn p’ê arriet, Da drei ar c’harie hec’h ê et ;
 Tapout he vrec’h en he c’herc’henn, Hac he dorn all en he barlenn ;
 He dorn er barlenn pa ’z eo êt, Ar pech bihan ’zo distignet.
 — Otro Doue ! ma c’halon gês, Dentet ê kies ma mestrès !
 Bop ma ’c’h a René dre anu lient, Chom da gonsidcri rout ann dent ;
 Bop ma ’c’h a René gant ar prat, C’heuiller he roujou, deuz ar goad.
René Lambal a lavare D’he vamm, er gêr, pa arrie :
 — Grêt d’in ma guele, grêt-han êz, Rac ma c’halonic ’zo diêz ;
 Ma c’halonic a zo diêz, Dentet ê kiès ma mestrès !
# Resination da volontez Doue en ho afflictionou

| ◄ Actou eus ar vertuziou ar principala | Resination da volontez Doue en ho afflictionou | Oræson en enor d’ar pemp gouli ha d’ar seiz gleze ► |
En pep tra da volontez Doue, propr da gana pa erru un affliction pe un adversite bennac gueneomp. Var an ear Gallec : Je veux ce que Dieu veut.
| EN peb tra, va Doue, Bezet grêt ho volontez, Non- pas va hini-me : Bezet grêt ho volontez, Daoust petra erruo A rust nac a c’huero, Mar fell d’ec’h, va Doue, Me a fell d’iin ive. Rac ne fell d’ec’h netra Nemet evit hor profit, Hac evit ar guella Eus an oll e tisposit : Mar bezomp afflijet, Tentet pe zisprijet, C’houi bermet quement-se Evit mad hon ene. Doue a fell dezan : Chetu ur guer admirabl ! Rac peb tra so dreizan Rentet douç hac agreabl ; Chenj a ra hor poaniou En plijadureziou, Hac hon tristidiguez En laouenidiguez. Volontez eo Doue A chasse hon nec’hamant ; Volontez eo Doue A ro d’omp confortamant ; Nep en em gontanto Eus he urzou ato, Ne vezo chagrinet Gant nep sort poan speret. | Hor c’houraji a ra Pa vezomp persecutet, N’hor bez aon rac netra, Quer ferm e vezomp rentet ; Hi eo en peb combat, Hi eo en peb seurt stad Hon nerz nac hor souten, Hac hor mad souveren. E so eûrus an den A ell gant guir lavaret : Va Doue, c’houi epquen Eo a fell d’in da garet ; Nemed hoc’h ne c’hoantan, Nemed hoc’h ne glascan, Bezet grêt em andret Ho volontez bepret. Laca’ta, va c’halon, En Doue da esperanç, Anez en enep fæçon Ne vezes en assuranç ; Evit fiziout en dud, Nemet inquietud, Nemet aon hac anquen N’ouffes da gaout biquen. Ia, va oll fizianç A so en hoc’h, va Doue ; Na n’emeus quen doujanç Nemet rac ho majeste ; Mar deut-hu d’am sicour, Ne deus nep adversour A guement am zrec’he |
| Nac am digouraje. En em abandoni A ran oll d’ho providanç, Hep dont da ræsoni Var netra gant imprudanç ; Jamæs ne vurmurin, Joaus ec’h andurin Peb seurt affliction Gant resination. En em lacat a ran Dindan ho protection, Ho craç a zesiran En oll resolution ; | N’allan netra hep-si ; Rac-se me ho supli, Va Doue, d’am c’hreat, Hep jamæs va c’huitat. Volontez va Doue, C’houi disposit ac’hanon, Volontez va Doue, C’houi eo a fell d’am c’halon; C’houi am rento contant En peb evenamant, Hac er brosperite, Hac en adversite. Amen. |
# Renea ar Glaz

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Renea ar Glaz, gant Fañch an Uhel ;
* Renea ar Glaz, gant Maurice Duhamel
# Reneuémant ag er promesseu a Vadiènt

| ◄ Eit gobér profession | Reneuémant ag er promesseu a Vadiènt | Promesseu e zeliér gobér d’unan a ouilieu er Pantecoust, aveit reneuéein énamb er græce ag er Gonfirmation ► |
O MEN Doué ! goulen e ran pardon a greis me halon guet hou majesté m’em bout disinouret mem Badiènt ha manquet a estimein assès hac a bourfitein ag er græce cair hou poai groeit deign en dé ma hoen bet badéet, d’em laquat de vout unan ag hou pugalé, de vout unan a vambreu hou Corf mystérius, en Ilis, a béhani Jésus-Chrouist, me Salvér, e zou er pèn. Grateah e ran hinihue a greis ma halon, dirac hou majesté, é presance en ol Sænt hac Ælet, é vein, guet er secour a hou cræce, fidelloh d’accomplissein durant mem buhé en obligationeu sacret a mem Badiènt ; m’ou reneuai hinihue a greis me halon ; renonciein e ran aveit er rest a mem buhé de dantationeu en drouc-speret, de vanitéeu er bed ha de zesirieu er horf.
Assurein e ran ehué é credan en ol guirionéeu ag en aviel, ansaignet demb de gredein guet en Ilis catholiq, apostoliq ha romæn, e hanauan eit véritabl Ilis Jésus-Chrouist, ér mæz a béhani n’en dès quet a salvedigueah. Condanein e ran quement tra e gondan ; coutant-hon a guement-tra é ordren, ha desirein e ran bihuein ha merhuel ér greden parfæt ag hé ansaignemanteu, hac ér fidélité de viret hé gourhemeneu. Amen. El-cé revou groeit.
# Rene Lambal

Oberennoù damheñvel pe handelvoù all zo ivez, gwelout René Lambal.
| ◄ Penherez Salio | Rene Lambal | Evnig Krec’h Simon ► |
* Rene Lambal a lavare,
* O klask e gezek, eur zu beure,
* O traderi tra, tra la la,
* E traderi tra, tra la la !
TRADUCTION. — René Lambal disait, — En cherchant ses chevaux, un dimanche matin, — O traderi, etc.
Chanté par Maryvonne le Flem, Port-Blanc.
# Respont Anna

Ar zûn dremenet, hon lennerien o deus kavet aman lizer eur zoudard a Vreiz-Izel da Anna, e garantez. Setu breman respont Anna d’he mignon.
* Resevet em eus, ma mignon,
* Ho lizer ken dereat,
* Ha dont a ran a greiz kalon
* Fenoz d’ho trugarekât.
* Spontet on gant sonj an danjer
* Ho spi aze de ha noz,
* P’edon aman ken dibreder
* Dindan tôen ma zud koz.
* E Breiz, gant an nevez-amzer,
* Ez eus gliz ha bleun lirzin,
* Lapoused o kanan seder
* Er brouskoajou da vintin.
* Koulskoude, bec’h ar vuhegez
* A zo poanius ha c’houero :
* Avel-zil an dristidigez
* A zizec’h ar c’halono.
* Ne glever ken moueziou seder
* O tregerni da zerr-noz,
* Met gant Fe e tarempreder
* Goueliou santel hon zent koz.
* E-touez kerent ha mignoned
* Ne welan ket neventi,
* Met, me ’gred, ’zo jistr boutailhet
* Ouz ho kortoz en pep ti…
* O Yannig, ma gwella mignon,
* Penôs sonjal e teufen
* Da vruzuni d’ec’h ho kalon,
* Pa varvfec’h ’vit ma difenn ?…
* ’Lies ez an ma-unanig
* Da bedi ha da zonjal,
* Goude koan, war ribl ar wazig
* ’Lec’h ma hunvreemp gwechall.
* Ha ma spered, skanv a-wejou,
* A-dreuz klemmou ar brezel,
* A glev kleier an eureujou
* O tiston en Breiz-Izel.
* Kalon, eta, mignon Yannig,
* Ha digaset hepdale
* He c’hoantiz d’ho tous Annaïg,
* Da zent Breiz eur bod-lore !…
* Koulmig Arvor
# Yannig an difouper neiziou

| ◄ Beg al laouenanig | Yannig an difouper neiziou | Kaourintinig ha Marivonig ► |
| — Ne ’m eus ket, ne ’m eus ket, Gwelloc’h ’geto ’m eus kavet. | $\left.{\begin{matrix}\\\\\end{matrix}}\right\$ | bis |
| — Eun neiz pig, eun neiz bran, Hag eun neizig laouenan. | $\left.{\begin{matrix}\\\\\end{matrix}}\right\$ | bis |
| — Unan ruz, unan gwenn, Unan glas, unan melen. | $\left.{\begin{matrix}\\\\\end{matrix}}\right\$ | bis |
| — Ne roïn ket, ne roïn ket, Ar re-ze ’ zo ’vit ma gwreg. | $\left.{\begin{matrix}\\\\\end{matrix}}\right\$ | bis |
| — Unan vihan, unan deo, Hag a zao e mare vrao. | $\left.{\begin{matrix}\\\\\end{matrix}}\right\$ | bis |
| — Etre dek eur ha kreizteiz ’Sao ar big diwar he neiz. | $\left.{\begin{matrix}\\\\\end{matrix}}\right\$ | bis |
| Soubenn pesk, soubenn fresk, Soubenn vijil alies. | $\left.{\begin{matrix}\\\\\end{matrix}}\right\$ | bis |
PAOTR TREOURE.
# Yannig ar Gall

Oberennoù damheñvel pe handelvoù all zo ivez, gwelout Jannig Ar Gall.
| ◄ Janed Derrien | Yannig ar Gall | An diou c’hoar ► |
* Yannig ’r Gall a Verlevenez,
* Braoa den yaouank a vale ;
* Beza e fleur ar veleien,
* An noblanz hag ar vourc’hizien.
TRADUCTION. — Jean le Gall, de Brélévenez, — [Est] le plus beau jeune homme qui soit ; — Il est la fleur des prêtres, — De la noblesse et des bourgeois.
Chanté par Menguy et Léon, Carhaix.
# Yannig ar mil micher

| ◄ An Evurusted | Yannig ar mil micher | Troiou Janedig koant ha Mari lip-chopin ► |
* Me eo Yannig ar mil micher (diou wech)
* Anavet mat gant ar vizer.
* Diskan :
* Hop, hei tra la la la la la la la
* La la la la la la la la la la.
* Brudet dre-oll war an douar,
* Biskoaz n’em eus kavet ma far.
* Eur vestrez koant am eus choazet ;
* Mont a ran lïez d’he gwelet,
* D’he gwelet beteg ti he zad,
* Eur c’hastel plouz e korn eur c’hoad.
* Neuze, eur c’horn ’barz ma genou,
* Me a gomz d’ei eus ma madou.
* Me am eus eur c’hog hag eur yar,
* Eur garrigell hag eur c’hoz karr ;
* Eur skabell-goad, eur bank-tosell,
* ’N eul lochig tro, prest da goueel ;
* Eur c’hi, eur c’haz hag eur c’havrig…
* Gwell-chans ne gavi ket, plac’hig !
* Setu aze roll ma madou,
* Klevit breman ma micheriou.
* Me a zo kloc’her ha sakrist,
* Butuner mad ha lonker jist ;
* Kemenerig, kôzeer flour,
* Ha meliner, laer ’vel an dour ;
* Botoer-koad ha kereer,
* Dibuner neud ha pilhaouer ;
* Marc’hadour moc’h, marc’hadour zaout ;
* Da laerez kezeg ’c’h on eur maout !
* Barner hag archer ’ven ive,
* Pa ne c’haloupan arôke.
* Pa fell d’in bevan eus ma rent,
* Me glask ma boued e tro an hent.
* Eus a belec’h ’ta, Marivon,
* Ho po gwell fortun evidon ?
# Yannig ar “ bon-garçon ”

Oberennoù damheñvel pe handelvoù all zo ivez, gwelout Yannig ar Bon-garçon.
| ◄ Marivonig | Yannig ar “ bon-garçon ” | Silvestrig (1) ► |
* Marc’hadourien Pariz, marc’hadourien Rouan,
* Pac’h efet da Geraez, da foar galangoan,
* Na et ket d’an ti bras a Rohan da lojan.
TRADUCTION. — Marchands de Paris, marchands de Rouen, — Quand vous irez à Carhaix pour la foire de la Toussaint, — N’allez pas loger dans la grande maison de Rohan.
Chanté par Françoise Menguy, Port-Blanc.
* Eur marc’hadour bihan eus ar gêr a Rouan,
* ’Zo et da Geraez, da foar galangoan
* Da brena daou goupl saout, eur c’houpl oc’hen iwe.
TRADUCTION. — Un petit marchand de la ville de Rouen — Est allé à Carhaix, à la foire de la Toussaint, — Pour acheter deux couples de vaches, une couple de bœufs aussi.
Chanté par Maryvonne Bouillonnec. Tréguier.
* Cheleuet, tud iouank hag er re goh eùé,
* Hui gleuou ur huerzen zou saùét a neùé,
* Hui gleuou ur huerzen zou saùèt a neué.
TRADUCTION. — Ecoutez, jeunes gens, et les vieux aussi ; — Vous entendrez une gwerz composée nouvellement (bis).
Recueilli par L. G., à Lochrist. Dihunamb ! (réveillons-nous) 1909. Lorient.
# Yannig Skolan

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Iannik Skolan (1846)
* Iannik Skolan (1867)
* Iannik Skolan (1883)
E Gwerziou Breiz-Izel, gant Fañch an Uhel :
Gant Gab Milin
Gant Maurice Duhamel :
# Yannig Skolan (Duhamel)

Oberennoù damheñvel pe handelvoù all zo ivez, gwelout Yannig Skolan.
| ◄ Ar Bugel Koar | Yannig Skolan | An Ter Vari ► |
* Yannig Skolan hag e baeron
* ’Zo deut o-daou da c’houl pardon ;
* ’Zo deut o-daou da c’houl pardon.
TRADUCTION. — Jean Scolan et son parrain — Sont venus tous les deux demander pardon (bis).
Chanté par Maryvonne le Flem, Port-Blanc.
* Penôs e c’hallfen da bardoni ?
* Nag a valeuriou a teus gret d’in !
* Lakat an tan en eun ti-forn
* Dewi triwec’h a loened-korn.
TRADUCTION. — Comment pourrais-je te pardonner ? — Que de maux tu m’as faits ! — Mis le feu dans un fournil, — Brûler dix—huit bêtes à cornes...
Chanté par Augustine Malo, Ploëzal.
# Yannig ar Bon-garçon

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
* Iannik ar Bon-garçon, gant Fañch an Uhel, e Gwerziou Breiz-Izel, 1868.
* Iannik ar Bon-garçon, gant Louis-Albert Bourgault-Ducoudray, e Trente mélodies populaires de Basse-Bretagne, 1885.
** Yannïg ar “Bon Garçon”. Adembannadur 1931.
* Yannik er bon garçon, dastummet gant Yann-Vatelin Kadig, hag embannet er Revue de Bretagne et de Vendée e 1891.
* Yannig ar “ bon-garçon ”, gant Maurice Duhamel, e Gwerziou ha Soniou Breiz-Izel, 1913.
# Bleuniou Yaouankiz

pajennou
# Bleuniou Yaouankiz/Kinnig

| ◄ Kenskrid | Kinnig | Hano ar Barz ► |
War don : An Hollaïka.
* Kutuilhet ganin ma Bleuniou, na petra d’ober gantê ?
* N’hallan ket, hep bezan digar, n’hallan ket miret anê ;
* Ar pez zo en tu-hont da red a zo dleet d’ar bewien,
* Diradet holl, o Bretoned, deut da glask peb a vleuen !
* Ma Bleuniou a zo kutuilhet dre hent-treuz ar vuegez,
* Gouzout kaer a ran n’o deus ket nemeur a dalvoudegez ;
* Mes roet d’eze, koulskoude, roet digemer gwirion,
* Ar Barz a ginnig anê d’ac’h o c’hinnig a greiz kalon.
* O c’hinnig a ran da gentan ha gant doujanz da Zoue ;
* Mar d’on ganet en Arvorik, d’Ezan mil gwech trugare !
* N’ankouaïn ket e Vam zantel, hon Mam ar Werc’hez Vari,
* Ba vefont en Breiz da viken meulet, karet en pep ti !
* Beieien ger, tud a spered, gwir noblansou koz hon Bro,
* D’am Bleuennou tener, tener, digoret ho torojo ;
* Chilaouet o galv truezus, int a laro d’ho kalon :
* — « Dalc’hit, dalc’hit d’ar Brezoneg, mar karit c’hoaz ar Breton »
* Tud karet diwar ar maeziou, c’houi, labourerien douar,
* An darnvuian eus ma Bleuniou a zo d’ac’h-hu, c’houi hen goar,
* Eveldoc’h am eus bet ive redet roz ha lanneier,
* Ha ma Bleuniou — hen goût a ret — eo bleuniou ho parkeier…
* Klaskerien-vara, tud izel ; micherourien, tud a boan,
* Kavout a refet em Bleuniou evidoc’h meur a ziskân :
* Eur bannac’hig tân en oaled a ra vad en-kreiz ar goanv,
* Eur ban-heol a-dreuz d’ar prenestr a ro kennerz d’an den klanv !
* Yaouankizou ma Breiz-Izel, yaouankizou evurus,
* Dastumet buhan ma Bleuniou : evidoc’h int niverus ;
* Kaset ganac’h a vriajou, deut goude c’hoaz war ho kiz,
* Kanet dre-holl, dre-holl kanet… Bec’h d’ar Bleuniou Yaouankiz !
* Kenvreudeur, leun a drugare, Barzed dispont Breiz-Vihan,
* Devezour an eur diwean a ginnig d’ac’h freuz e boan ;
* Evit e lod hen a zigas da di Breiz e ven dister,
* Ra vo heuilhet e skouer gant kalz, ma savfomp eur c’hastell kaer.
* Tarnijet eta, ma Bleuniou, tarnijet a-us da Vreiz,
* Laket en kalon peb Breizad c’houez vad, levenez a-leiz !
* Ra zeuio mibien an Arvor etrezê d’en em zikour,
* Sed ar pez a c’houlen hepken diganac’h hoc’h oberour.
* Ha mar tigouefe d’ac’h, Bleuniou, ober droug d’an disteran,
* Pedet-han d’am digarezi : n’eus den didech er bed-man ;
* Oh ! pedet-han, en han Doue, pa glevfet e vin maro,
* Da skuilh war ma be eur beden, eur beden en giz Bleunio…
# Bleunioù Mae

    Ur bajenn disheñvelout eo homañ, da lavarout eo ur roll testennoù hag a zo damheñvel o anv. Bremañ e c'hallit dibab ennañ an destenn emaoc'h o klask.
Er Barzhaz Breizh, gant Kervarker :
* Bleuniou Mae (1846)
* Bleuniou Mae (1867)
* Bleuniou Mae (1883)
# Bleuniou o tremen

| ◄ Kabiten Sant-Malo | Bleuniou o tremen | Skeudenn garet ► |
* Pa oan, ar mintin-man, o vont da gerc’hat dour,
* E klevis an eostig er c’hleuz o kana flour.
* II
* En e zon e lare, kuzet gant an deliou :
* « Dre ma astenn an hanv e koll ar bleun o liou.
* III
* « Miz mae zo aet en dro gand an nevez-amzer,
* « Breman gwrez an heol tomm d’ar bleun zo re bounner.
* IV
* « Bleuniou pet ac’hanoc’h a wenv bemdez breman,
* « Bleuniou koant o tremen buan diouz ar bed-man.
* V
* « Ne chom ket pell ar bleun da deurel o c’houez vat :
* « Ret eo d’ezo kuitat, gwenvi, tremen timat.
* VI
* « Ar rozenn bet ker fresk a zizec’h war he bod :
* « Pennherez Kerbendrez a zisliv ruz he jod.
* VII
* « Eurus ! o ya ! eurus an neb a varv yaouank !
* « War e vez e vernier ar bleuniou stank-ha-stank.
* VIII
* « Eurus eo ar werc’hez a dremen ’vel ar roz,
* « He c’houez glan ouz he heul a bign d’ar Baradoz !
* IX
* Hag an eostig gant herr a dec’has dirazon,
* En eur gana sioulik diweza poz e zon.
* X
* Pennherez Kerbendrez a varvas antronoz.
* Tremen a reas-hi ’vel ma tremen ar roz.
* XI
* An eostig a ganas e kichen ar feunteun :
* « Gant an nevez-amzer eo e tremen ar bleun,
* XII
* « Me wel d’ar Baradoz o pignat gand ar skeul
* « Eur vleunennig tener, hag he c’houez vat d’he heul.
Eostig Kerineg.
# Bleuniou nevez

| ◄ Hirvoud, darvoud | Bleuniou nevez | Jabadao ► |
* Falz Vreudeur, echu peuz d’ober lez d’ho mestrou ?
* A berz pe seurt reolen nac’hit hor frankizou ?
* Na ganit ket an heol ma peuz aon’rog ar glô,
* An neb a zo dinerz a skwach rak bac’hado.
* Kement hini a bleg hep heug na poan galon,
* Neuz kalon eun traïtour hag ene eur falc’hon.
* Ma man c’hoaz c’houez al lann en didu ho fronell,
* Ho teod a vo flemmus, hag ho torn digetell !
* Pilpouzerien disliou, eur wech leskit ho trouz.
* D’an traon ho sonjou fall hag ho tokou voulouz…
* An neb zo gwir Vreizad out-hê neuz ezom mann.
* Ar pez na lavar ket, ar ouenn deu d’hen embann.
* Perag ober lazik da baotred ar C’hannad ?
* Dirag eur weren leun ez eïnt renerien vad.
* Aez tre eo dont abenn ouz an dud rann ha rann…
* ’Neur frêa ’nhê, me gred, gant eur c’hoz bodig lann !
* Ia, Breiziz douetik, hep poueza war ar skour,
* ’Wechou, an den tizet a skeud an torfedour !
* Mevelien, ma kirit ! Lakizien n’eo ket dao !
* Ker koulz ha « Breiz bepred » e kavan « Breiz atao ! »
# Ivona/10

| ◄ En em zaludi reont | Gwestl nevez  ► |
Ne ket achu an de ; ar verc’h a lar ember :
Ne ouzoc’h ket, tadik... va biz bihan zo fin... Laret ’n euz... divinit.
Diez eo d’ar velin Treï en dro hep dour... ; kement a draou, a dud Zo er bed, ma kavan an divinadell pud.
N’it ket re bell da glask. An dour a red a leïz Hag ar velin, tadik, a dro koant en hom c’hreïz.
Neuze, da viz bihan en deuz lavaret d’id A po war c’hoaz kenta eun dra vrao da c’hounid ?
Nan. Siouaz, ne ket se.
E deuz sonj Jannedik D’az pedi da veza maerounez d’hi Soazik ?
It en dro, tadik kez, nez hoc’h ket e kichen.
Hanvo an aotrou person ac’hanoud da zougen Relegou, ar Verc’hez, baniel zantez Barba ?
Ho ! Ho! Ho! tadik koz, na c’houi zo drol brema ! Tostad a rit vel ken ; eun taol c’hoaz ha me wel Va zadik kez he viz war an divinadell.
Vi pedet, va merc’h koant, gand ar mear jentilik Da gas eur boket roz da hoel ar Republik ?
Oh ! m’he garje avad. Allaz! n’euz gir aze, Ha diouc’h ar pal, tadik, c’houi bella adarre.
Ac’han ! me a zivin. Lavaret e deuz did Hon euz Laouik ha me komzet eun tam diouzit.
Krak ! deut an taol ganeoc’h. Paria ze zo gwir ?
N’oun ket vit laret nan. War a welan, te vir Eur plas en da galoun vit an aotrou kure ?...
Choui ve, mez’aoun, tadik, stad braz en hoc’h deuz-se. Petra neuz laret hen ?
Divin brema d’az tro —
Me oar en taol kenta : oan eur vez vid ar vro ?
Fe, krak, emoud ebarz.
Choui respontaz dezhan ?
Oh ! divin adarre, pazoud lem en traou man, Displeg eta, ma merc’h, da speret ar c’haera.
Meuz sonj da n’em lakad ’nhe breuriez Rosera ?
Mad, mad, ma Ivona, c’hoant oc’h euz da c’hoazin... Plijadur vraz em euz daz kweloud ker lirzin. Me avad a c’hoarzfe mar bez paket eno !
Oh ! ia ia, med war-ze, c’hellit laroud keno. Ac’han, me oar tadik, Laouik en deuz laret E oan gwall dizhenvel ouz he holl paotrezet ; Ne garrien ket va zad p’hen losken en Londres,
Ha pa choumen aman d’ober va fennerez ; Ha c’houi, va zadik koz, evel just ha rezon, C'heuz laret e tu gin dezhan ha d’he person ; Oan eur verc’h savet mad, evel ma n’euz ket kalz, Ha na zisprizen med ar varc’hadourez falz ?
Souezet oun meurbet, mestrez divinerez... Ganez man adarre paket ar wirionez. Kerkoulz hag eun den klan da skouarn zo tano, Skei a rez just evel ma vijez bet eno.
Leztan hardi ganen ; eur wech m’hen gwasko Ha diouz va fagoden he zae du a rosto.
Da vezo din gweloud eun dornik dilikat O pila boulou pep en butun eun abad...
Bezit sioul, tadik kez ; diwallit d’am gwerza.
Oh ! kentoc’h me lakfe ar c’hadik da goueza En da rouejou koant.
Boen ! tadik, trugarez. Ni welo an aotrou gand he chupen nevez.
# Ivona

Pagen
# Jezuz hag ar pinvidik

| ◄ Jezuz hag ar vugale | Jezuz hag ar pinvidik | Ann den ► |
* Ar brud euz a Jezuz a ioa skignet a bell ;
* Hogen, eunn den iaouank, pinvidik braz-meurbed,
* A deuaz da c’houlenn mont e renk ann Ebestel.
* « O Mestr ! hoc’h heul a rinn e pep leac’h, ha bepred. »
* Jezuz, goude m’en doa taolet war-n-han eur zell,
* A respountaz d’ezhan : « Kimiadit diouz ar bed,
* « Roit d’ar paour ho tanvez, roit beteg ho mantell,
* « Goude-ze m’em bezo mall d’ho tigemeret. »
* Ann den iaonank a ieaz war eeun d’he vro,
* Med evid heul Jezuz ne deuaz ket enn distro,
* Rag he galoun a ioa re stag ouz he zanvez.
* « Easoc’h eo d’eur c’hanval mont dre doull eunn nadoz
* « Eged d’eur pinvidik gounit ar Baradoz. »
* A lavaraz Jezuz. Doujans d’ar baourentez.
# Jezus hon Zalver, bet true

| ◄ Selaou, ma breur ker, Tec’hel ra | Jezus hon Zalver, bet true | Doue, gwir Bried ► |
1. Jezus hon Zalver, Bet true ouz ar bec’herien,
Ni a dilez ar pec’het a-gren, Vit bezan d’ac’h da virviken, Jezus hon Zalver.
1. Poent eo d’id, pec’her, Da Zoue digeri an or, Pa ra da Zalver d’id an enor Da c’houlen digan-id digor, Poent eo d*id, pécTier.
2. Aboe pel amzer, Dianket ha re dibreder, Ez tevoa dilezet da Zalver, Ken mad koulskoude n’ez kenver, Aboe pel amzer.
3. Distro ouz Doue, Ha dezan beteg ar maro, Chom fidel ’n eur heuill e lezenou, Ha birviken n’az tilezo, Distro ouz Doue.
4. Kreiz tan an ifern E vo tolet ar bec’herien : Mar na reont ket a binijen, Korf hag ine vint da viken Kreiz tan an ifern !
5. Gant daerou a geûn Ha zakramant ar Binijen E pardon Doue d’ar bec’herien A deu da derri o chaden Gant daerou a geûn.
6. Zentomp hep dale Ouz mouez hon Mest hag hon Barner ; Re divezat a vo d’ar pec’her Pa dei an ankou d’e gemer, Zentomp hep dale.
7. Ar vue gristen A zo gwej dous ha gwej kalet : Med mar ’c’h euz c’hoant da vezan zalvet, Dalc’hmad ha pen-da-ben heuillet Ar vue gristen.
8. Poaniou ar bed-man Zo neubet a dra evidomp : Hon zilvidiges zur a ref omp, Mar eo vit Doue e soufromp Poaniou ar bed-man.
9. Adalek hirie E tlean chilaou mouez Doue, Rak an de arc’hoaz n’eo ket d’in-me ; Urz-vad a lakin em bue Adalek hirie.
10. Ni veulo Doue, En Env hed an eternite, E touez an ol zent hag an ele, Mar renomp erfad hon bue,
F. G.